
SE APROBA,

PRIMĂRIA MUNICIPIULUI TIMISOARA                               P R I M A R             

DIRECŢIA URBANISM




Dr. Ing. GHEORGHE CIUHANDU
SERVICIUL PLANIFICARE URBANĂ

Nr.U32006-002996/ 03.07.2006
REFERAT
privind aprobarea Planului Urbanistic de Detaliu “Locuinte colective”, 
str. Bujorilor nr. 130 , Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;

Având în vedere solicitarea înregistrată cu nr. U32006-002996/29.05.2006 privind aprobarea Planului Urbanistic de Detaliu “Locuinte colective”, str. Bujorilor, nr. 130, Timişoara;

Având în vedere prevederile Certificatului de Urbanism, nr. 630/14.02.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “ Locuinte colective”, str. Bujorilor, nr. 130, Timişoara;
Documentaţia este iniţiată de proprietarii terenului LASZLO ZOLTAN, VARGA FLORIN si VARGA MANUELA şi a fost elaborată de S.C. ARHITRAVA DESIGN S.R.L., conform proiect nr.02/2006.
Terenul studiat în cadrul acestei documentaţii este situat în intravilanul municipiului Timişoara, în zona de sud a oraşului, in unitatea teritoriala UTR 62, str. Bujorilor, nr.130. Prin P.U.G. aprobat prin HCL nr. 157/2002 Timişoara pentru acest amplasament este stabilită funcţiunea de zona industriala si functiuni complementare, cu toate ca in realitate, pana la unitatea industriala  in cauza, se gasesc mai multe parcele cu caracter de locuit. 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată în cadrul Planului Urbanistic de Detaliu “Locuinte colective”, str. Bujorilor, nr. 130, Timişoara este de 1435 mp şi este înscrisă în CF nr. 2031 nr. top al parcelelor 650-651/1/1 in suprafata de 539mp; 650-651/1/2 in suprafata de 450mp; 650-651/1/3 in suprafaţă de 446mp, proprietari LASZLO ZOLTAN, VARGA FLORIN, VARGA MANUELA. 
Zona în care se doreşte să se realizeze acest bloc de locuinţe se găseşte în proximitatea unei zone a carei functiune predominanta este cea a unitatilor de locuit şi funcţiunilor complementare, si partial industriala, zona cu regim de înălţime P până la P+2E, pe str. Bujorilor, nr.130, Timisoara. Prin P.U.D. “Locuinte colective”, str. Bujorilor, Timişoara se propune funcţiunea de locuinţe colective cu încadrarea în regim de înălţime de D+P+4E.

Pe teren se propune amplasarea unui bloc, cu regim de inaltime D+P+4E, cu minimum 7 apartamente de 1,2 si 3 camere. Cladirea va avea spatii de folosinta comuna, de tip hol acces, spatii verzi, alei si locuri de parcare - atat extrioare cat si la demisol.

În prezent, accesul pe teren se face direct de pe str. Bujorilor in partea de Est si Aleea Nicoresti pe partea de Vest, aceasta fiind o stradă de importanta medie care face parte din trama de circulaţie a orasului.
Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate la demisolul cladirii, pe o suprafata de 341.23mp si la extrior, pe parcela, pe o suprafata de 183mp. Pentru un numar de 35 de apartamente, se asigura doar 27 locuri de parcare, din care 16  la demisolul imobilului si 9 pe parcela. Parcările de la demisol vor fi realizate din beton sclivisit iar cele exterioare din dale.
Indicii propuşi prin prezenta documentaţie sunt:


POT maxim admis = 40 %- zona de locuinţe colective si functiuni complementare

CUT maxim admis = 2,79

Regim maxim de înălţime admis va fi  D+P+4E
Înălţimea maximă a clădirilor nu va depăşi H=18.122m.
Sunt prevăzute bransamente la reţelele edilitare existente în zonă, pentru a deservi obiectivele propuse.

Se vor respecta condiţiile impuse prin avizele eliberate de deţinătorii de reţele şi utilităţi publice.
Documentaţia de urbanism este însoţită de următoarele avize şi acorduri:

Aviz Unic – nr. 259/2006
Aviz Comisia de Circulaţie – nr.TH2006-000681/09.03.2006

Aviz de Principiu – nr.207/06.04.2006

Aviz Protecţia Civilă – nr. 490/12.05.2006
Aviz Grupul de Pompieri Banat – nr. 826165/30.05.2006
Aviz Sanitar – nr. 297/C/2006
Avand in vedere regimul de inaltime al imobilului propus, cladirea nu va fi dotata cu lift.
Plan Urbanistic de Detaliu “Locuinte colective”, str. Bujorilor, nr.130, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.


Documentaţia Plan Urbanistic de Detaliu “Locuinte de servici”, str. Bujorilor, nr.130, Timişoara va fi supusă dezbaterii publice din 10 iulie 2006, iar concluziile dezbaterii publice se vor prezenta într-un referat anexă. 

